A BIZOTTSÁG 151/2009/EK RENDELETE
(2009. február 20.)
az egyes tejtermékekre nyújtott export-visszatérítésekre vonatkozó folyamatos pályázati felhívás megnyitásáról szóló 619/2008/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet) és különösen annak 161. cikke (3) bekezdésére, 164. cikke (2) bekezdésének b) pontjára és 170. cikkére a 4. cikkével összefüggésben,
mivel:
(1)
A 619/2008/EK bizottsági rendelet (2) meghatározza az egyes tejtermékekre nyújtott export-visszatérítésekre vonatkozó szabályokat. A 2. cikk kizár bizonyos rendeltetési helyeket az export-visszatérítésekből.
(2)
2009. január 23-ától a tej- és tejtermékágazatban alkalmazott export-visszatérítések megállapításáról szóló, 2009. január 22-i 57/2009/EK bizottsági rendelet (3) kizárta az export-visszatérítésekből a mezőgazdasági termékek után járó export-visszatérítési rendszer alkalmazása közös részletes szabályainak megállapításáról szóló, 1999. április 15-i 800/1999/EK bizottsági rendelet (4) 36. cikke (1) bekezdésében, 44. cikke (1) bekezdésében és 45. cikke (1) bekezdésében említett szállítmányokat.
(3)
A 619/2008/EK rendeletet ezért ennek megfelelően módosítani szükséges.
(4)
Tekintettel arra, hogy az export-visszatérítésekre vonatkozó pályázati eljárásokból kizárt rendeltetési helyeket mielőbb az általános visszatérítésekből kizártakhoz kell igazítani, indokolt, hogy e rendelet a kihirdetését követő napon hatályba lépjen.
(5)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
A 619/2008/EK rendelet 2. cikke a következő d) ponttal egészül ki:
„d)
a 800/1999/EK bizottsági rendelet (5) 36. cikkének (1) bekezdése, 44. cikkének (1) bekezdése, valamint 45. cikkének (1) bekezdése szerinti rendeltetési helyek.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. február 20-án.